gelijc met huen natuerlijken kynden deylen sullen inde goeden
voirscr inder alder manieren en condicien voirscr cor asd
Cont zij allen lieden dat voir den meye en scepen van loven te
weten hen lodewijcke pynoc ridde janne van oppendorp lodewijcke
arnde van vynckebosch
de rike claze de kersmake arnde vande velde en vrancke
willemair sijn comen in rechte h wout van hugarden proefst
scloests van ghempe tshtogen eylande bij ghempe in deen zijde
en willem de gheyse die na den rechte der stad van loven geleit
es tot den goede have en erve willems van ophem beckers ald
de voirs proefst een aensprake dede ten voirs willem wt en sine
belede seggen dat tvoirs godshuys gronthe wae van eenre
camen met huer toebehoirte gelegen te dvberge tussche den
weddenpoel op deen zijde de goede jans blanckarts op dande
zijde de wonige wouts vande velder op de derde zijde en
de goede goerts blanckarts opte vierde zijde en dat mids seven
broeden grontt tsijs die tvoirs godshuys opte voirs came hadde
en met meer anden tsijse en goede van onsen gened he te
leene hielde opdoende voert dat een out recht wae soe
wie gront chijs hadde en die te leene hielde van enige he
en dan opten pant gebruwen worde dat de gronthe van elken
broussele sculdich wae te hebben voe camchijs drie gelte biers
Seggen voirt de selve proefst dat zijn voirseten proefsten inden
voirs godshuyse den voirs canchijs gehave hadde en dair af ii
rossessie geweest over xxx jaen en dage welke poenten
de voirs proefst pnteerde te thoenen mette minsten d mede hij
liden mochte inde rechte versueken dair ome dat hem sinen
voirs canchijs volgen mochte gemerct dat op sine voirs pant een
came stonde en dagelijx gebruwen worde dat hij oic boedt te
thoenen Dair op de voirs willem de gheyse hem verandworde
seggen met alrehande worde tot sine bescheide te mogen dienen
en onder den anden dat hij vand voirs camen sculdich wae te geven
drie gelten biers den kijnden laureys van elken brousele die dat over
xxx jaen gehaven hadden en sculdich waen te hebben Hopen ten
c pnteerde voert de voirs proefst oft hem sijn voirs thonisse niet genoech
ten wae inden rechte op den voirs campchijs inde name vande godsh
sijn behout te doen alsoet behoerde